
ŠALČININKŲ JANO SNIADECKIO GIMNAZIJOS DIRBTINIO INTELEKTO (DI) NAUDOJIMO TVARKA


I SKYRIUS
BENDROSIOS NUOSTATOS

1. Šalčininkų Jano Sniadeckio gimnazijos Dirbtinio intelekto (DI) naudojimo tvarka (toliau – Tvarka) nustato Šalčininkų Jano Sniadeckio gimnazijos (toliau – Įstaiga) dirbtinio intelekto priemonių (toliau – DI priemonės) naudojimo sąlygas ir reikalavimus, siekiant užtikrinti saugų, etišką ir atsakingą DI naudojimą įstaigos veikloje ir ugdymo(si) procese.
2. Tvarka parengta, o joje vartojamos sąvokos atitinka2016 m. balandžio 27 d. Europos Parlamento ir Tarybos reglamentą (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (toliau – BDAR), 2024 m. birželio 13 d. Europos Parlamento ir Tarybos reglamentą (ES) Nr. 2024/1689, kuriuo nustatomos suderintos DI gairės ir iš dalies keičiami reglamentai (EB) Nr. 300/2008, (ES) Nr. 167/2013, (ES) Nr. 168/2013, (ES) 2018/858, (ES) 2018/1139 ir (ES) 2019/2144 ir direktyvos 2014/90/ES, (ES) 2016/797 ir (ES) 2020/1828 (toliau – DI aktas), Lietuvos Respublikos švietimo, mokslo ir sporto ministerijos darbo grupės parengtas rekomendacijas „Mokykla dirbtinio intelekto (DI) amžiuje: atsakingo naudojimo principai ir gairės“, Europos Komisijos „Dirbtinio intelekto (DI) ir duomenų naudojimo mokymo ir mokymosi srityje etikos gaires pedagogams“.
3. Tvarkoje vartojamos sąvokos:
3.1. Asmens duomenys – bet kokia informacija apie fizinį asmenį, kurio tapatybė nustatyta arba kurio tapatybę galima nustatyti (duomenų subjektas); fizinis asmuo, kurio tapatybę galima nustatyti, yra asmuo, kurio tapatybę tiesiogiai arba netiesiogiai galima nustatyti, visų pirma pagal identifikatorių, kaip antai vardą ir pavardę, asmens identifikavimo numerį, buvimo vietos duomenis ir interneto identifikatorių arba pagal vieną ar kelis to fizinio asmens fizinės, fiziologinės, genetinės, psichinės, ekonominės, kultūrinės ar socialinės tapatybės požymius;
3.2. Asmeninė paskyra – tai fizinio asmens (mokytojo, mokinio, darbuotojo ar kito naudotojo) vardu sukurta vartotojo paskyra, valdoma paties naudotojo, nesusieta su Įstaigos administruojamomis licencijomis ir nenaudojama Įstaigos vardu;
3.3. DI priemonė – bet koks skaitmeninis sprendimas, paremtas DI technologijomis (įskaitant, bet neapsiribojant DI sistemomis ir bendrosios paskirties DI modeliais, kurie yra apibrėžti ir reglamentuojami ES DI akte ir (arba) dokumentuose);
3.4. Duomenų apsaugos pareigūnas – MB „Duomenų sauga“, el. paštas dap@duomenu-sauga.lt, tel. Nr. +370 672 43319;
3.5. Duomenų gavėjas – fizinis arba juridinis asmuo, valdžios institucija, agentūra ar kita įstaiga, kuriai atskleidžiami asmens duomenys, nesvarbu, ar tai trečioji šalis ar ne. Valdžios institucijos, kurios pagal Sąjungos arba valstybės narės teisę gali gauti asmens duomenis vykdydamos konkretų tyrimą, nelaikomos duomenų gavėjais;
3.6. Duomenų tvarkymas – bet kokia automatizuotomis arba neautomatizuotomis priemonėmis su asmens duomenimis ar asmens duomenų rinkiniais atliekama operacija ar operacijų seka, kaip antai rinkimas, įrašymas, rūšiavimas, sisteminimas, saugojimas, adaptavimas ar keitimas, išgava, susipažinimas, naudojimas, atskleidimas persiunčiant, platinant ar kitu būdu sudarant galimybę jais naudotis, taip pat sugretinimas ar sujungimas su kitais duomenimis, apribojimas, ištrynimas arba sunaikinimas; 
3.7. Duomenų tvarkytojas – fizinis arba juridinis asmuo, valdžios institucija, agentūra ar kita įstaiga, kuri duomenų valdytojo vardu tvarko asmens duomenis; 
3.8. Duomenų valdytojas – Šalčininkų Jano Sniadeckio gimnazija, juridinio asmens kodas 191415758, buveinės adresas Mokyklos g. 22, Šalčininkai, tel. Nr. +37038051227, el. p. sniadeckio.salcininkai@sjsg.eu. 
3.9. Įstaigos paskyra – tai organizacinė vartotojo paskyra, sukurta Įstaigos vardu ir naudojama vadovaujantis Įstaigos valdomų licencijų ribomis;
3.10. Ne asmens duomenys – duomenys, kurie nėra asmens duomenys, kaip apibrėžta BDAR 4 straipsnio 1 punkte;
3.11. Specialių kategorijų asmens duomenys − bet kokie duomenys, atskleidžiantys rasinę ar etninę kilmę, politines pažiūras, religinius ar filosofinius įsitikinimus, narystę profesinėse sąjungose, genetiniai duomenys, biometriniai duomenys, siekiant nustatyti fizinio asmens tapatybę, sveikatos duomenys arba duomenys apie fizinio asmens lytinį gyvenimą bei lytinę orientaciją.

II SKYRIUS 
LEIDŽIAMŲ NAUDOTI DI PRIEMONIŲ SĄRAŠO SUDARYMO TVARKA

4. Įstaigoje leidžiama naudoti tik tas DI priemones, kurios yra įtrauktos į Įstaigoje leidžiamų naudoti DI priemonių sąrašą (toliau – Sąrašas) (Priedas Nr. 1), laikantis šiame Sąraše nustatytų konkrečios DI priemonės naudojimo sąlygų. Į Sąrašą neįtrauktos DI priemonės negali būti naudojamos.
5. Pasiūlymą įtraukti naują DI priemonę į Sąrašą gali pateikti bet kuris bendruomenės narys (pildydamas pasiūlymo formą, kuri pateikiama Priede Nr. 2). 
6. Įstaigos vadovo įsakymu sudaryta darbo grupė atlieka pirminį pasiūlymo vertinimą ir preliminariai įvertina finansines galimybes jį įgyvendinti. Esant neigiamam sprendimui, apie tai informuojamas Įstaigos vadovas ir DI priemonės rizikų vertinimo procesas nepradedamas. Esant teigiamam sprendimui, pradedamas DI priemonės vertinimo procesas, t. y. įvertinamos siūlomos DI priemonės naudojimo rizikos pagal DI priemonių rizikų vertinimo kriterijus, kurie nurodyti Tvarkos III skyriuje. 
7. Atlikusi vertinimą darbo grupė Įstaigos vadovui pateikia vertinimo išvadas ir pasiūlymus dėl siūlomos DI priemonės įtraukimo arba neįtraukimo į Sąrašą (Priedas Nr. 3).
8. Įstaigos vadovas, atsižvelgęs į neigiamas rizikų vertinimo išvadas ir pateiktus pasiūlymus, priima sprendimą dėl DI priemonės neįtraukimo į Sąrašą.
9. Įstaigos vadovas, gavęs rizikų vertinimo išvadas ir pasiūlymus įtraukti į Sąrašą, kreipiasi į duomenų apsaugos pareigūną dėl jo nuomonės gavimo. 
10. Duomenų apsaugos pareigūno nuomonė pateikiama raštu elektroninio ryšio priemonėmis. Negavus duomenų apsaugos pareigūno nuomonės ar išvados, DI priemonės negali būti įtraukiamos į Sąrašą.
11. Jeigu priimant nurodytus sprendimus su duomenų apsaugos pareigūno nuomone visiškai ar iš dalies nesutinkama, galutinį sprendimą priima Įstaigos vadovas. Nesutikimo motyvai turi būti išdėstomi raštu.
12. Įvertinęs darbo grupės pateiktas išvadas ir pasiūlymus, duomenų apsaugos pareigūno nuomonę, vadovas tvirtina DI priemonės įtraukimą į Sąrašą ir jo pakeitimus.
13. Pasiūlymą įtraukti naują DI priemonę į Sąrašą pateikęs asmuo informuojamas apie priimtą sprendimą.
14. Patvirtintas Sąrašas gali būti keičiamas:
14.1. kai gaunamas bendruomenės nario pasiūlymas dėl naujos DI priemonės įtraukimo;
14.2. kai gaunamas bendruomenės nario pasiūlymas dėl DI priemonės išbraukimo (pateikiama pagrindžianti informacija);
14.3. remiantis DI priemonių naudojimo stebėsenos rezultatais.
15. Vadovo sudaryta darbo grupė įvertina siūlomus Sąrašo pakeitimus, atsižvelgdama į DI priemonių naudojimo rizikas ir turimas finansines galimybes.
III SKYRIUS 
DI PRIEMONIŲ RIZIKŲ VERTINIMAS

16. Draudžiama į Sąrašą įtraukti DI priemones, kurios atitinka bent vieną iš toliau nurodytų kriterijų:
16.1. DI priemonė naudoja emocijų atpažinimą, apgaulės ir manipuliavimo metodus, biometrinį sekimą, socialinį reitingavimą ir (arba) kitus elementus, kurie priskiriami prie draudžiamos praktikos atvejų pagal DI akto 5 straipsnio nuostatas;
16.2. Nėra pateikta informacija, patvirtinanti, kad DI priemonė atitinka duomenų apsaugos reikalavimus;
16.3. DI priemonė naudoja įvestą turinį modeliui mokyti be atsisakymo galimybės (turi būti galimybė išjungti įkeltų duomenų naudojimą modeliui mokyti).
17. Jei DI priemonę galima (nėra draudžiama) įtraukti į Sąrašą, vertinama, kokie papildomi reikalavimai turi būti taikomi, atsižvelgiant į jos rizikos lygį pagal DI aktą:

	Didelės rizikos DI priemonės
	Ribotos rizikos DI priemonės
	Mažos rizikos DI priemonės

	PAVYZDŽIAI
	PAVYZDŽIAI
	PAVYZDŽIAI

	DI priemonės, naudojamos: 
· priėmimo ir atrankos į švietimo įstaigą procese; 
· mokymosi rezultatams vertinti; 
· švietimo lygiui nustatyti;
· nustatyti draudžiamą veiklą egzaminų metu.
	· DI priemonė (pvz., ChatGPT) naudojama idėjoms arba santraukoms kurti;
· DI priemonė, naudojama pamokų planams ar kitiems susijusiems dokumentams rengti.
	· DI priemonės naudojamos informacijai apibendrinti, kalbai tobulinti, redaguoti ar struktūruoti.

	PAPILDOMI REIKALAVIMAI
	PAPILDOMI REIKALAVIMAI
	PAPILDOMI REIKALAVIMAI

	Įstaigoje, kuri siekia įsidiegti ir naudoti didelės rizikos DI priemonę, taip pat turi būti įdiegta kokybės valdymo sistema (pagal DI akto 17 str.), sudarytos tinkamos sąlygos aktualiems dokumentams saugoti ir prieinamumui užtikrinti (pagal DI akto 18 str.), laikomasi skaidrumo reikalavimų (pagal DI akto 50 str.).
	Sugeneruotas turinys turi būti kritiškai vertinamas ir peržiūrimas žmogaus. Leidžiama naudoti, laikantis tiekėjo instrukcijoje nurodytų saugumo reikalavimų.
	Leidžiama naudoti, laikantis tiekėjo instrukcijoje nurodytų saugumo reikalavimų.



18. Jei DI priemonė naudoja ir (arba) renka mokinių ar darbuotojų duomenis (tekstus, el. paštus, įrašus), turi būti Įstaigos licencija, duomenų tvarkymo sutartis ir prieigos kontrolė. 
19. Asmeninėse paskyrose negali būti naudojami mokinių duomenys ar oficialūs dokumentai.
20. Tinkamų paskyrų pavyzdžiai:

	PASKYROS TIPAS
Asmeninė paskyra
	PASKYROS TIPAS
Įstaigos paskyra
	PASKYROS TIPAS
Įstaigos paskyra
	PASKYROS TIPAS
Įstaigos paskyra

	Mokytojo pasiruošimas
	Mokinių darbų analizė
	Administraciniai darbai
	Mokiniai klasėje

	Be mokinių duomenų, išjungus treniravimą.
	Su duomenų tvarkymo sutartimi, prieigos kontrole.
	Su duomenų tvarkymo sutartimi, prieigos kontrole.
	Su amžiaus kontrole, turinio filtrais, naudojama tik viešai prieinama informacija.



21. Tais atvejais, kai dėl duomenų tvarkymo rūšies, visų pirma, kai naudojamos naujos technologijos, ir atsižvelgiant į duomenų tvarkymo pobūdį, aprėptį, kontekstą ir tikslus, fizinių asmenų teisėms bei laisvėms gali kilti didelis pavojus, duomenų valdytojas, prieš pradėdamas tvarkyti duomenis, atlieka numatytų duomenų tvarkymo operacijų poveikio asmens duomenų apsaugai vertinimą. 
22. Poveikio duomenų apsaugai vertinimas visų pirma turi būti atliekamas šiais atvejais:
22.1. sistemingas ir išsamus su fiziniais asmenimis susijusių asmeninių aspektų vertinimas, kuris yra grindžiamas automatizuotu tvarkymu, įskaitant profiliavimą, ir kuriuo remiantis priimami sprendimai, kuriais padaromas su fiziniu asmeniu susijęs teisinis poveikis arba kurie daro panašų didelį poveikį fiziniam asmeniui;
22.2. BDAR 9 straipsnio 1 dalyje nurodytų specialių kategorijų duomenų arba BDAR 10 straipsnyje nurodytų asmens duomenų apie apkaltinamuosius nuosprendžius ir nusikalstamas veikas tvarkymas dideliu mastu.
IV SKYRIUS 
DI NAUDOJIMO PRINCIPAI

23. Sistemiškumo ir tvarumo principas:
23.1. periodiškai kelti ir tobulinti savo skaitmenines kompetencijas, įskaitant ir DI naudojimo principus;
23.2. integruoti DI priemones į pamokas ir kitas Įstaigos veiklas, t. y. naudoti jas mokinių įtraukimui, refleksijai, administravimo procesų efektyvumui didinti ar kt.;
23.3. sąmoningai nenaudoti DI priemonių, kai jų naudojimas netikslingas; 
23.4. nuolat tobulėti – sekti naujoves, naudoti DI profesiniam augimui ir bendruomenei stiprinti; 
23.5. kritiškai vertinti DI sugeneruotą turinį, atpažinti DI „haliucinacijas“, etines dilemas; 
23.6. prisiimti žmogiškąją atsakomybę – galutinį sprendimą priima žmogus; 
23.7. ugdyti socialinę atsakomybę – diskutuoti apie DI poveikį visuomenei, aplinkai, demokratijai.
24. Saugumo ir privatumo principas:
24.1. Mokytojai ugdymo procese naudoja tik tas DI priemones, kurios yra įtrauktos į Sąrašą, laikantis šiame Sąraše nustatytų konkrečios DI priemonės naudojimo sąlygų.
24.2. Prieš pradedant naudoti Sąraše esančias priemones, taip pat privaloma susipažinti su DI priemonės kūrėjo parengtomis saugos instrukcijomis, privatumo politikos nuostatomis ir kitomis aktualiomis rekomendacijomis DI srityje. Pavyzdys: Informatikos mokytojas nori išbandyti naują DI priemonę. Prieš leisdamas ją naudoti mokiniams, jis kartu su IT administratoriumi patikrina ir įvertina, kokius nustatymus reikia įjungti arba išjungti, kad būtų užtikrintas duomenų saugumas.
24.3. Asmens duomenys ir kita nevieša informacija DI priemonėse nėra naudojami. Mokiniai ir mokytojai turi būti mokomi, kokia informacija galima dalintis, o kokia – privalo likti privati. Asmeninėje paskyroje negali būti tvarkomi mokinių ar kiti su mokyklos veikla susiję asmens duomenys. Pavyzdys: Per anglų kalbos pamoką mokiniai kuria tekstus su ChatGPT. Mokytojas iš anksto pasako: „Rašydami užduotis jokiu būdu neveskite savo pavardžių, adresų ar mokyklos pavadinimo – naudokite tik neutralų viešą turinį.“
25. Skaidrumo ir atvirumo principas:
25.1. Mokiniai turi būti informuoti, kai pamokoje naudojama DI priemonė. Pavyzdys: Mokytojas pasako: „Šiai pamokai užduotis paruošiau pasitelkdamas DI priemonę. Ji padėjo man sukurti skirtingo sudėtingumo pratimus, kad kiekvienas iš jūsų turėtumėte užduotį pagal savo gebėjimus.“; „Šiandien diskusijai pasitelksime DI – jis padės mums sukurti keletą klausimų, bet atsakymus kursime patys.“
25.2. Mokiniai gali naudoti DI priemones tik su mokytojo leidimu (iš anksto sutarus, kokie įrankiai bus naudojami ir kaip bus atliekamas tokio darbo vertinimas).
25.3. Mokiniai ir mokytojai savo darbuose nurodo, kaip naudojo DI priemones (trumpa refleksija: „Šiame darbe ChatGPT padėjo surasti idėjų, bet analizę atlikau pats“). Taip pat mokiniai turi būti mokomi žymėti su DI priemonėmis sugeneruotą turinį. Pavyzdys: „Rašydamas šį darbą panaudojau DI idėjoms kurti, bet pats atrinkau tinkamiausias mintis ir jas išplėtojau.“ „Naudojau DI, kad patikrintų mano teksto gramatiką, tačiau visą turinį rašiau pats.“ „Pasitelkiau DI, kad sugeneruotų pavyzdžių sąrašą, bet galutinę užduoties versiją parengiau savarankiškai.“ „Naudojau DI sukurtą paveikslėlį pristatymui, o tekstą sukūriau pats.“
25.4. DI priemonės sugeneruotas turinys turi būti peržiūrimas žmogaus – mokytojo ar mokinio – kad būtų išvengta klaidų, šališkumo ar netikslios informacijos. Pavyzdys: Mokinys geografijos pamokai paprašo DI priemonės sukurti pristatymą apie Pietų Amerikos klimato zonas. Prieš pristatydamas klasėje, jis kartu su klasės draugu tikrina faktus ir pastebi, kad DI priemonė klaidingai nurodė kai kurių miestų temperatūras. Mokinys ištaiso informaciją ir tik tada pristato darbą klasėje. Pristatymo metu pakomentuoja, kokias klaidas pateikė DI priemonė ir kaip buvo tikrinama informacija (informacijos šaltiniai).
26. Žmogaus kontrolės ir atsakomybės principas:
26.1. DI priemonės padeda, bet nepakeičia žmogaus sprendimo. DI priemonės švietimo procese gali būti naudojamos tik kaip pagalbinės. Jos gali padėti kurti idėjas, patikrinti tekstą ar pasiūlyti papildomą informaciją, tačiau galutinis sprendimas – visada lieka žmogaus rankose. Pavyzdys: Istorijos mokytojas pasitelkia DI, sudarydamas klausimų sąrašą diskusijai, bet pats atrenka tik tuos klausimus, kurie labiausiai tinka mokinių amžiui ir temai.
26.2. Galutinis mokinio darbo įvertinimas yra mokytojo atsakomybė. DI priemonės gali padėti atpažinti pasikartojančias klaidas, patikrinti gramatiką ar suformuluoti bendro pobūdžio komentarų juodraštį, bet sprendimas turi būti pagrįstas pedagogo kompetencija ir pagarba mokinio pastangoms. Jeigu mokinys išreiškia pageidavimą, jo darbas turi būti įvertintas be DI pagalbos. Pavyzdys: Mokytojas naudoja DI priemonę, kad patikrintų mokinio rašinį dėl gramatikos ir skyrybos klaidų. Mokytojas peržiūri DI ištaisytą versiją ir pasiūlymus, tačiau galutinį rašinį vertina pagal savo metodiką – atsižvelgdamas į turinį, argumentaciją ir kūrybiškumą.
27. Etikos ir pagarbos principas:
27.1. Naudojant DI mokymosi procese, būtina užtikrinti, kad DI priemonės sugeneruotas turinys neturi kurstyti stereotipų, nepažeistų žmogaus orumo ir neskleistų diskriminuojančių nuostatų. Pavyzdys: Istorijos pamokoje DI sugeneruoja iliustraciją, kurioje vaizduojami stereotipiniai kultūriniai atributai. Mokytojas aptaria su mokiniais, kodėl toks vaizdavimas gali būti klaidinantis ar žeidžiantis, ir paaiškina, kaip kritiškai vertinti DI pateikiamą turinį.
27.2. Visi bendruomenės nariai turi vadovautis sąžiningumo, pagarbos, įtraukties ir lygių galimybių principais. DI turi būti taikomas taip, kad skatintų įtrauktį, padėtų mokiniams su skirtingais gebėjimais ir nekurtų papildomų kliūčių. Mokytojai ir mokiniai, naudodami DI, prisiima atsakomybę už sąžiningą, pagarbią ir etišką jo taikymą. Pavyzdys: Mokytojas naudoja DI įrankį, kad sugeneruotų skirtingo sudėtingumo užduotis klasei. Jis paaiškina mokiniams, kad užduotys pritaikytos prie skirtingų gebėjimų, siekiant užtikrinti, kad kiekvienas turėtų galimybę mokytis pagal savo lygį. Pavyzdys: Mokykla atsižvelgia į DI priemonių prieinamumo funkcijas (skaitymas balsu, transkripcija, šrifto didinimas), kad būtų numatytos visiems mokiniams, taip įgyvendinant lygių galimybių principą.
27.3. DI turinys negali pažeisti autorių teisių, intelektinės nuosavybės ar akademinio sąžiningumo. Mokiniai ir mokytojai, naudodami DI, privalo nurodyti, kaip priemonė prisidėjo prie darbo, ir atsakingai vertinti, kad neperimtų kitų sukurtos medžiagos kaip savo. Pavyzdys: Mokinys į literatūros kūrinio pristatymą įtraukia DI sugeneruotą paveikslėlį ir šalia aiškiai pažymi: „Iliustracija sukurta naudojant DI (DALL·E). Interpretaciją pateikiau pats.“ Mokytojas tai vertina kaip akademinio sąžiningumo pavyzdį.
28. Socialinė nauda ir tikslingumas:
28.1. DI naudojamas tik ten, kur jis suteikia aiškią pridėtinę vertę mokymui ar mokymuisi. DI taikymas turi praturtinti mokymosi procesą – padėti personalizuoti užduotis, sumažinti rutiną, suteikti naujas kūrybos ar tyrinėjimo galimybes. Pavyzdys: Geografijos pamokoje mokytojas leidžia mokiniams naudoti DI, kad sukurtų skirtingus klimato kaitos scenarijų modelius. Vėliau klasėje aptariama, ką šie scenarijai parodo ir kokios jų ribos.
28.2. Mokytojas sprendžia, kur DI gali padėti, o kur vertingiau dirbti be jo. Pedagogas išlieka ugdymo krypties formuotojas – jis nusprendžia, kada DI naudoti kaip pagalbinę priemonę, o kada svarbiau, kad mokiniai savarankiškai lavintų kūrybiškumą, kritinį mąstymą ir gebėjimą mokytis. Pavyzdys: Literatūros mokytoja sąmoningai nenaudoja DI idėjoms kurti, kai mokiniams skiriama užduotis parašyti asmeninę refleksiją. Tokiu atveju mokymosi tikslas – autentiška mokinio mintis, o ne technologijų naudojimas.
28.3. Mokinio darbo vertinimas turi atspindėti asmeninius mokinio gebėjimus. DI gali būti naudojamas tik tuomet, jei užduoties tikslas yra kritiškai įvertinti DI sugeneruotą rezultatą (išvestį) ar analizuoti jo veikimą. Pavyzdys: Informatikos kontrolinio metu mokytojas leidžia mokiniams panaudoti DI kodo fragmentams kurti, tačiau užduotis – paaiškinti, kodėl kodas veikia (ar neveikia), aptarti jo privalumus ir trūkumus.
29. Darbuotojai gali pradėti naudoti dirbtinio intelekto (DI) priemones ugdymo procese tik įsitikinę, kad patys moka naudotis konkrečia DI priemone, supranta jos veikimo principus, galimybes ir ribotumus, taip pat geba aiškiai ir mokiniams suprantama forma paaiškinti DI priemonės paskirtį, naudojimo taisykles, galimas rizikas ir atsakingo naudojimo principus.
V SKYRIUS
DI PRIEMONIŲ NAUDOJIMO STEBĖSENA

30. Vadovo sudaryta darbo grupė atlieka naudojamų DI priemonių stebėseną. Stebėsena apima tik tas DI priemones, kurios yra įtrauktos į vadovo patvirtintą Sąrašą.
31. DI priemonių naudojimo stebėsena apima šias veiklas:
31.1. rinkti statistinę informaciją apie DI priemonių naudojimo dažnumą ir paskirtį;
31.2. rinkti DI priemonių naudotojų grįžtamąjį ryšį ir vertinti, ar DI priemonės naudojimas atitinka lūkesčius (tikslumas, naudingumas, laiko ir (arba) kaštų sutaupymas ir pan.);
31.3. fiksuoti netinkamo veikimo atvejus (incidentus) ir, esant sisteminiams pažeidimams, stabdyti DI priemonės naudojimą;
31.4. siūlyti sprendimus dėl DI priemonės licencijos pratęsimo, nutraukimo ar pakeitimo.
32. DI priemonių naudojimo stebėsenos rezultatai (kartu su pasiūlymais dėl tikslinamųjų veiksmų) paprastai du kartus per metus pateikiami vadovui. Atsižvelgiant į DI priemonių naudojimo stebėsenos rezultatus, gali būti inicijuojamas Sąrašo keitimas.

VI SKYRIUS
BAIGIAMOSIOS NUOSTATOS

33. Ši Tvarka peržiūrima ir, esant poreikiui, atnaujinama ne rečiau kaip kartą per 2 metus arba pasikeitus teisės aktams ar rekomendacijoms.

________________________


Dirbtinio intelekto (DI) naudojimo tvarkos priedas Nr. 1

[bookmark: _Hlk186532744]Įstaigoje leidžiamų naudoti DI priemonių sąrašas
	DI priemonė 
	Naudojimo pradžia
	DI priemonės taikymo sritis ir ribojimai
	DI priemonės tipas
	Naudojimo sąlygos

	Alfa klasė
3,2 proc.
	2026-04-28
	5–12 kl. matematikos mokymasis: pagalba ruošiant namų darbus, pasiruošiant kontroliniams ir egzaminams; interaktyvios užduotys, personalizavimas.
	Edukacinis DI (tutorius / generavimo ir analizės priemonė)
	Rekomenduojama sudaryti duomenų tvarkymo sutartį.

	ChatGPT (OpenAI)
89,5 proc.
	2026-04-28
	Generatyvinis teksto modelis, padedantis kurti tekstus, santraukas, klausimus, idėjas.
	Generatyvinis DI (vaizdas + tekstas)
	Rekomenduojama naudoti tik su mokytojo priežiūra. Pasitikrinti, ar priemonės nustatymuose išjungtas DI modelio mokymas. Reikalinga mokyklos paskyra ir tėvų sutikimas. Asmeninėse ir viešose paskyrose naudoti tik viešai prieinamą informaciją.

	Clever Forever Education AG
2,1 proc.
	2026-04-28
	DI valdomos edukacinės žaidimų pamokos 3–6 metų vaikams: skaitymas, matematika ir fizinis aktyvumas.
	Žaidimų pamokos / DI valdymas (pritaikymas)
	Rekomenduojama naudojimo sąlygose patikrinti nuostatas dėl amžiaus kontrolės, reikalingas tėvų sutikimas.

	DeepL Write / Translate
37,9 proc.
	2026-04-28
	Naudojamas vertimams ir kalbai taisyti.
	Kalbos DI (vertimas)
	Rekomenduojama naudojimo sąlygose patikrinti nuostatas dėl amžiaus kontrolės, reikalingas tėvų sutikimas. Rekomenduojama mokyklos licencija su modelio mokymo išjungimu.

	Duolingo Max (su DI)
14,7 proc.
	2026-04-28
	Kalbų mokymosi programa su DI pritaikyta grįžtamojo ryšio sistema (paaiškinimai, taisymai).
	Generatyvinis DI (mokymosi pagalba)
	Yra amžiaus apribojimų. Reikalingas tėvų sutikimas.

	EDITAI
3,2 proc.
	2026-04-28
	DI priemonė mokytojams, padedant kurti realybei pritaikytas, tarpdisciplinines projektų pamokas.
	DI priemonė / Generatyvinis DI (pamokų planai / turinys)
	Sugeneruoti su DI pamokų planai turi būti peržiūrimi žmogaus.

	Eduaide.ai
4,2 proc.
	2026-04-28
	DI priemonė, skirta mokytojams, padeda kurti grafines organizavimo priemones, edukacines žaidynes, pamokų medžiagą.
	Analitinis DI
	Rekomenduojama priemonę naudoti su mokyklos paskyra.

	Eduten
1,1 proc.
	2026-04-28
	Matematikos mokymosi platforma su DI grįžtamuoju ryšiu ir pažangos analize.
	Analitinis DI (mokymosi analizė)
	Rekomenduojama priemonę naudoti su mokyklos paskyra.

	Elicėjus
6,3 proc.
	2026-04-28
	5–12 kl. savivaldus matematikos mokymasis: užduočių analizė, personalizuotos trajektorijos, vaizdo ir praktinės užduotys; rekomendacijos.
	Mokomo(si) platforma
	Rekomenduojama naudoti su mokyklos paskyra, duomenų tvarkymo sutartimi.

	Gamma App
31,6 proc.
	2026-04-28
	DI pristatymų kūrimo priemonė (PowerPoint alternatyva). Naudoja įvestą tekstą generuodama skaidres.
	Generatyvinis DI (vaizdas + tekstas)
	Rekomenduojama naudoti su viešais prieinamais duomenimis kūrybiniams tikslams, pristatymams.

	Gemini (Google)
58,9 proc.

	2026-04-28
	Pokalbių DI, padedantis atsakyti į klausimus, paaiškinti sąvokas, rasti informaciją.

	Generatyvinis DI (vaizdas + tekstas)

	Rekomenduojama naudoti su mokyklos paskyra, duomenų tvarkymo sutartimi. Rekomenduojama naudoti Google Workspace for Education aplinkoje.


	Grammarly (Business/ Education)
8,4 proc.

	2026-04-28
	Kalbos taisymas, stiliaus ir aiškumo rekomendacijos, tono analizė, plagiato patikra.

	Kalbos DI (redagavimas, generatyvinė pagalba)

	Rekomenduojama naudoti su mokyklos paskyra (Business / Education), reikalinga duomenų tvarkymo sutartis.


	Identific
3,2 proc.
	2026-04-28
	Tekstų sutapčių tikrinimas ir DI turinio indikacijos.
	Akademinio sąžiningumo tikrinimo priemonė
	Rekomenduojama naudoti su duomenų tvarkymo sutartimi. Draudžiama priimti drausminius sprendimus ar vertinti mokinio sąžiningumą remiantis vien tik DI detekcijos įrankių rezultatais.

	LearnLab AI
5,3 proc.
	2026-04-28
	Platforma, skirta interaktyvioms pamokoms ir refleksijoms, naudoja DI atsakymų analizei.
	Generatyvinis / analitinis DI (švietimas)

	Rekomenduojama naudoti su mokytojo / tėvų priežiūra: jei DI priemonė vertina mokymosi rezultatus, gali būti priskirta prie didelės rizikos DI priemonių.

	Mathos AI
1,1 proc.
	2026-04-28
	DI – matematikos
„sprendėjas“ ir
asmeninis „mokytojas“,
sprendžia problemas
su paaiškinimais.
	Programėlė /
Analitinis
generatyvinis DI
	Rekomenduojama
naudoti su mokytojo ar
tėvų priežiūra.

	Microsoft
Copilot
(Office 365)
37,9 proc.
	2026-04-28
	Integruotas į Office
365 aplinką (Word,
Excel, Outlook),
naudojamas
raštvedybai,
ataskaitoms,
santraukoms.
Duomenys apdorojami
pagal Microsoft
education licencijas.
	Vidinė
integracija
	Rekomenduojama
naudoti mokyklos
valdomoje Office365
aplinkoje.

	Midjourney
7,4 proc.
	2026-04-28
	Vaizdų generavimo
priemonė. Naudoja
vartotojo įvestį kuriant
paveikslus. Gali būti
naudojama kūrybinėms
veikloms
(dailei, dizainui).
	Generatyvinis
DI (vaizdas)
	Užtikrinti, kad naudojant
nebūtų pažeidžiamos
autorių ir kitų subjektų
teisės į kūrinius, prekių
ženklus, patentus ir kitus
intelektinės nuosavybės
teisės objektus.

	Moodle
14,7 proc.
	2026-04-28
	DI įrankiai kursų aplinkoje:
teksto, santraukų ir
grafikos generavimas,
funkcijos „paaiškinti /
apibendrinti, galimas
integravimas su išoriniais
DI tiekėjais (pvz.,
OpenAI, Azure ir kt.).
Ribojimai: duomenų
apdorojimą atlieka
išorinis tiekėjas; kokybė
ir rizika priklauso nuo
pasirinkto paslaugų
teikėjo bei nustatymų.
	LMS su DI
posisteme
(integracijos)
	Naudojama mokytojų
pasirengimui,
planavimui ir klasės
medžiagai kurti.
Jei yra integracijos su
išorės DI tiekėjais,
būtina rizikas vertinti
atskirai.

	NotebookLM
(Google)
37,9 proc.
	2026-04-28
	DI „tyrimo partneris“:
įkeliami šaltiniai (PDF,
Docs, URL, YouTube,
garso), o priemonė
kuria santraukas, studijų
gaires, garso / vaizdo
apžvalgas, atminties
korteles. Tinka
pamokoms planuoti,
mokinių projektams,
administraciniams
dokumentams ruošti
(juodraščiai).
	Generatyvinis
analitinis DI
(švietimas)
	Rekomenduojama
naudoti su mokyklos
paskyra.

	Otter.ai
2,1 proc.
	2026-04-28
	Automatiškai
transkribuoja klasės
pokalbius / susitikimus /
klausimų ir atsakymų
sesijas ir generuoja
santraukas.
	Transkripcijos /
pokalbių analizės DI
	Rekomenduojama
naudoti su duomenų
tvarkymo sutartimi.

	Promova
2,1 proc.
	2026-04-28
	DI pagrįsta kalbų
mokymosi platforma,
palaiko disleksijos
režimą ir daugybę
kalbų kursų.
	Platforma /
Kalbos DI
(adaptacinis)
	Rekomenduojama
naudoti su duomenų
tvarkymo sutartimi.

	Scite.ai
1,1 proc.
	2026-04-28
	DI įrankis, skirtas
mokslinių straipsnių
paieškai ir analizei.
Pateikia citavimų
kontekstą – ar
straipsnis remiamas,
ar kritikuojamas.
Naudojamas rašant
referatus, projektus,
mokytojų tyrimams.
	Analitinis DI
(mokslinių šaltinių
analizė)
	Rekomenduojama
mokytojams,
mokiniams vyresnėse
klasėse, ypač
integruotam STEAM ir
tiriamajam mokymui.

	Spotiself
4,2 proc.
	2026-04-28
	Mokinio pažangos ir
karjeros planavimo
platforma.
	Platforma / Veiklų
aplankas, DI
kompetencijų
analizė
	Reikalinga mokyklos
paskyra ir duomenų
tvarkymo sutartis.

	Upwisy 2.0
2,1 proc.
	2026-04-28
	Naujos kartos dirbtinio
intelekto mikromokymosi
sistema, sukurta
įmonėms ir švietimo
organizacijoms.
Upwisy 2.0
automatiškai kuria,
adaptuoja ir vertina
mokymosi turinį pagal
vartotojo žinių lygį,
pažangos duomenis ir
veiklos kontekstą.
Integruota žaidybinimo,
įsitraukimo bei
personalizuoto
grįžtamojo ryšio
sistema leidžia
efektyviai ugdyti
įgūdžius ir matuoti
mokymosi rezultatus
realiu laiku.
	Mokymosi
valdymo
sistemos /
Adaptacinis
mikromokymasis
su DI
	Rekomenduojama
mokyklos paskyra ir
duomenų tvarkymo
sutartis.

	

	Mokinių pažanga
77.8 proc.
	2026-04-28
	Elektroninė mokinių pažangos stebėjimo platforma skirta mokinių mokymosi rezultatų stebėjimui, analizei ir pažangos vertinimui. Leidžia kaupti duomenis, analizuoti pasiekimus, planuoti pagalbą mokiniams.
	Duomenų analizės / edukacinė informacinė sistema
	Reikalinga mokyklos paskyra, DPA, prieigos kontrolė, mokytojo priežiūra

	Eduka klasė
21 proc.
	2026-04-28
	Skaitmeninė mokymosi platforma: vadovėliai, užduotys, testai, mokinių pažangos stebėjimas ir analizė.
	Mokymosi platforma / analitinis DI
	Reikalinga mokyklos paskyra, DPA, prieigos kontrolė, mokytojo priežiūra

	Wordwall
6 proc.
	2026-04-28
	Interaktyvių mokymosi užduočių, žaidimų ir testų kūrimas (pvz., viktorinos, suderinimo užduotys), naudojama mokinių įsitraukimui didinti.
	Edukacinis įrankis
	Naudoti be mokinių duomenų, su mokytojo priežiūra

	Perplexity AI
1 proc.
	2026-04-28
	Informacijos paieška, atsakymų generavimas su šaltiniais, pagalba atliekant tyrimus ir ruošiant projektus.
	Generatyvinis DI / paieškos AI
	Nenaudoti asmens duomenų, būtina kritinė patikra

	AI Video Editor
1 proc.
	2026-04-28
	Vaizdo įrašų kūrimas ir redagavimas (automatiniai subtitrai, montažas, scenarijų generavimas), kūrybinės užduotys ir projektai pamokose.
	Generatyvinis DI (vaizdas/video)
	Naudoti tik viešus duomenis, tikrinti turinio teisėtumą

	Suno AI
1 proc.
	2026-04-28
	Muzikos kūrimas iš teksto (dainos, instrumentinė muzika), kūrybinės veiklos ir projektai pamokose.
	Generatyvinis DI (garsas)
	Naudoti kūrybai, be asmens duomenų

	Teachshare
1 proc.
	2026-04-28
	Mokymo(si) medžiagos kūrimas ir dalijimasis, pamokų idėjos, užduotys ir bendradarbiavimas tarp mokytojų.
	Edukacinė platforma
	Tikrinti turinį, naudoti mokytojo priežiūroje

	AI Render
1 proc.
	2026-04-28
	Vizualizacijų, dizaino vaizdų ir renderių kūrimas naudojant dirbtinį intelektą (pvz., interjerai, produktai, projektų idėjos).
	Generatyvinis DI (vaizdas)
	Naudoti tik kūrybai, be jautrių duomenų

	Meshy AI
1 proc.
	2026-04-28
	3D modelių kūrimas iš teksto ar vaizdų, naudojamas dizaino, žaidimų kūrimo ir vizualizacijų mokymuisi.
	Generatyvinis DI (3D)
	Naudoti mokymui, be duomenų įkėlimo

	Veras (EvolveLAB)
1 proc.
	2026-04-28
	Architektūrinių ir dizaino vizualizacijų kūrimas (renderiai), projektų idėjų generavimas ir erdvių modeliavimas.
	Generatyvinis DI (vizualizacija)
	Naudoti be jautrių duomenų

	Edtool
1 proc.
	2026-04-28
	Mokymo turinio kūrimas, pamokų veiklų organizavimas ir skaitmeninių užduočių valdymas.
	Edukacinė platforma / DI įrankis
	Leidžiama naudoti mokykloje; jei naudojami mokinių duomenys – būtina DPA, mokyklos paskyra ir prieigos kontrolė; rekomenduojama mokytojo priežiūra

	Datorium.AI
1 proc.
	2026-04-28
	Programavimo, dirbtinio intelekto ir duomenų analizės mokymasis, interaktyvios užduotys, praktiniai projektai ir mokinių pažangos stebėjimas.
	Mokymosi platforma
	Reikalinga DPA, mokyklos paskyra

	Plickers
1 proc.
	2026-04-28
	Mokinių atsakymų rinkimas realiu laiku (apklausos, greiti testai) naudojant QR korteles, mokytojas mato rezultatus ir gali įvertinti supratimą.
	Edukacinis vertinimo įrankis
	Mokytojo kontrolė, duomenų apsauga

	MagicSchool
2 proc.
	2026-04-28
	Pamokų planų, užduočių, testų ir mokomosios medžiagos kūrimas, individualizuotų veiklų parengimas mokiniams.
	Generatyvinis DI (švietimas)
	Naudoti su mokytojo priežiūra

	Claude
1 proc.
	2026-04-28
	Tekstų kūrimas, analizė, santraukos, idėjų generavimas ir pagalba mokymuisi.
	Generatyvinis DI
	Nenaudoti asmens duomenų, tikrinti atsakymus

	StudyX
1 proc.
	2026-04-28
	Namų darbų sprendimas, uždavinių paaiškinimai, mokymosi pagalba (ypač matematikoje ir kituose dalykuose).
	Generatyvinis / analitinis DI
	Naudoti tik mokymuisi, ne vertinimui

	Canva
5 proc.
	2026-04-28
	Dizaino kūrimas: prezentacijos, plakatai, infografikai, vaizdai ir tekstai su DI pagalba.
	Generatyvinis DI (vaizdas + tekstas)
	Canva for Education, be jautrių duomenų

	GeoGebra AI
1 proc.
	2026-04-28
	Matematikos mokymasis: grafikai, funkcijos, geometrija, uždavinių sprendimo vizualizavimas ir AI pagalba paaiškinant sprendimus.
	Edukacinis DI
	Naudoti mokymuisi, su mokytojo priežiūra

	PhET Interactive Simulations
1 proc.
	2026-04-28
	Interaktyvios fizikos, chemijos, matematikos ir biologijos simuliacijos, skirtos eksperimentavimui ir reiškinių supratimui.
	Edukacinė simuliacijų platforma
	Galima naudoti laisvai, be duomenų rinkimo














Dirbtinio intelekto (DI) naudojimo tvarkos priedas Nr. 2

Pasiūlymas dėl naujos DI priemonės įtraukimo į sąrašą

	Pasiūlymą pateikusio asmens vardas ir pavardė
	

	Kontaktiniai duomenys
	

	DI priemonės pavadinimas
	

	Tiekėjas ir (arba) kūrėjas
	

	Oficialus tinklalapis
	

	Naudojimo sritis
	☐Ugdymo procese
☐Administravimo procese
☐Administracijos darbuotojų, mokytojų ir mokinių DI skaitmeninėms kompetencijoms ugdyti

	DI priemonės naudotojas
	☐Mokytojas
☐Mokinys
☐Administracijos darbuotojas

	DI priemonės aprašymas ir panaudojimas
	

	Kokiais atvejais ir kokiu tikslu bus naudojama DI priemonė?
	

	Kokią aiškią pridėtinę vertę suteikia mokymui ar mokymuisi?
	

	Paskyros tipas
	☐Asmeninė paskyra
☐Įstaigos paskyra

	Ar bus tvarkomi asmens duomenys?
	☐Taip
☐Ne

	Jeigu bus tvarkomi asmens duomenys, prašome aprašyti duomenų tvarkymo operacijas (kokie, kokiu tikslu, teisinis pagrindas ir kt.)
	

	Reikalingo finansavimo dydis
	






Dirbtinio intelekto (DI) naudojimo tvarkos priedas Nr. 3

DI priemonių rizikų vertinimo forma
I. Bendra informacija
	DI priemonės pavadinimas
	

	Tiekėjas ir (arba) kūrėjas 
	

	Oficialus tinklalapis
	

	Kas pasiūlė naudoti (vardas, pavardė)
	

	Naudojimo sritis
	☐Ugdymo procese
☐Administravimo procese
☐Administracijos darbuotojų, mokytojų ir mokinių DI skaitmeninėms kompetencijoms ugdyti

	DI priemonės naudotojas
	☐Mokytojas
☐Mokinys
☐Administracijos darbuotojas

	Reikiamo finansavimo dydis
	

	Vertinimo data
	



II. DI priemonės paskirties ir veikimo aiškumas
	Klausimas
	Taip
	Ne
	Pastabos

	Ar aiškiai aprašyta, kad tai DI priemonė?
	☐
	☐
	

	Ar suprantama, kaip sistema veikia ir ką daro?
	☐
	☐
	



III. Draudžiama praktika ir rizikos lygio nustatymas (pagal ES DI aktą) 
	Draudžiama praktika arba rizikos lygis 
	Pavyzdžiai
	Taip

	Draudžiama praktika*
	DI priemonė atlieka emocijų atpažinimą;
DI priemonė vykdo socialinį reitingavimą;
DI priemonė naudoja biometrinį sekimą;
DI priemonė manipuliuoja naudotojų elgesiu.
	☐

	Didelė rizika
	DI priemonės naudojamos: 
priėmimo ir atrankos į švietimo įstaigą procese; 
mokymosi rezultatams vertinti; 
švietimo lygiui nustatyti; 
nustatyti draudžiamą veiklą egzaminų metu.
	☐

	Ribota rizika
	DI priemonė (pvz., ChatGPT) naudojama idėjoms arba santraukoms kurti;
DI priemonė, naudojama pamokų planams ar kitiems susijusiems dokumentams rengti.
	☐

	Maža rizika
	DI priemonės naudojamos informacijai apibendrinti, kalbai tobulinti, redaguoti ar struktūruoti.
	☐


* Jeigu nustatoma draudžiama praktika – DI priemonė NEGALI būti naudojama ir tolesnis vertinimas neatliekamas.

IV. Duomenų apsauga ir BDAR atitiktis
	Klausimas
	Taip
	Ne
	Pastabos

	Ar galima išjungti duomenų naudojimą DI treniravimui?
	☐
	☐
	

	Ar įrankiu bus tvarkomi asmens duomenys?
Atsakius neigiamai, IV skyriaus klausimai nepildomi.
	☐
	☐
	

	Ar gali būti pasirašoma (sudaroma) asmens duomenų tvarkymo sutartis?
	☐
	☐
	

	Ar duomenys tvarkomi Europos ekonominės erdvės valstybėse?
	☐
	☐
	

	Ar reikia atlikti poveikio duomenų apsaugai vertinimą prieš pradedant naudoti (Tvarkos 21-22 p.)?
	☐
	☐
	



V. Saugumo ir valdymo priemonės
	Klausimas
	Taip
	Ne
	Pastabos

	Ar yra prieigos kontrolė (SSO, rolės)?
	☐
	☐
	

	Ar yra taikomi turinio filtrai arba kitos apsaugos priemonės?
	☐
	☐
	

	Ar galima audituoti naudojimą (žurnalų ir įvykių registrų peržiūra)
	☐
	☐
	

	Ar aiškios naudotojų atsakomybės?
	☐
	☐
	



VI. Žmogaus kontrolė ir pedagoginė vertė
	Klausimas
	Taip
	Ne
	Pastabos

	Ar žmogus peržiūri DI rezultatą?
	☐
	☐
	

	Ar žmogus priima galutinį sprendimą?
	☐
	☐
	

	Ar DI priemonė suteikia aiškią pedagoginę ar administracinę naudą?
	☐
	☐
	



VII. Atitikimas DI priemonių naudojimo principams
	Klausimas
	Taip
	Ne
	Pastabos

	Ar DI priemonės veikimas atitinka DI priemonių naudojimo principus (Tvarkos III skyrius)?
	☐
	☐
	



VIII. Išvada
☐Siūloma įtraukti į sąrašą, įgyvendinus žemiau nurodytos rekomendacijos:
☐Būtina įstaigos paskyra;
☐Galima naudoti su asmenine paskyra;
☐Būtina sudaryti asmens duomenų tvarkymo sutartį;
☐Būtina atlikti poveikio duomenų apsaugai vertinimą;
☐Imtis papildomų saugumo priemonių atsižvelgus į rizikos dydį (Tvarkos 18 p.);
☐__________________________________________________________________________

☐Siūloma įtraukti bandomajam laikotarpiui ir stebėsenai.
☐Nesiūloma įtraukti į sąrašą dėl nustatytų trūkumų.
☐Neleidžiama dėl nustatytos draudžiamos praktikos.

Leidžiami DI priemonių naudojimo scenarijai
________________________________________________________________________________________________________________________________________________________________________________________________________________________________________________

Kitos pastabos
________________________________________________________________________________________________________________________________________________________________________________________________________________________________________________

DI priemonių rizikų vertinimą atliko:
______________________________
(vardas, pavardė, parašas)
______________________________
(vardas, pavardė, parašas)
______________________________
(vardas, pavardė, parašas)

IX. Vadovo sprendimas

☐Įtraukti į sąrašą.
☐Įtraukti į sąrašą bandomajam naudojimui.
☐Neįtraukti į sąrašą.

______________________________
(vardas, pavardė, parašas)
